ไม่เหลือเค้าเดิม หนุ่มภูเก็ตขับกระบะลื่นเสียหลัก อัดเสาไฟดับคาที่
ที่มาภาพ จากเจ้าหน้าที่มูลนิธิกุศลธรรมภูเก็ต,หนุ่มภูเก็ต ขับรถกระบะมาด้วยความเร็ว ช่วงฝนตกถนนลื่นทำให้รถเสียหลักหมุนไปฟาดเข้ากับเสาไฟฟ้า บริเวณเกาะกลางถนนสี่แยกไฟแดงถลาง เสียชีวิตคาที่ 1 ราย,เมื่อเวลา 00.10 น. วันที่ 22 พ.ย. ร.ต.ท.สุนันท์ เพชรหนูรอง สว.(สอบสวน) สภ.เมืองภูเก็ต ช่วยราชการ รองสว.(สอบสวน) สภ.ถลาง รับแจ้งว่า มีอุบัติเหตุรถยนต์ชนเสาไฟฟ้าเกาะกลางถนน ทำให้มีผู้เสียชีวิต 1 ราย และบาดเจ็บสาหัส 1 ราย เหตุเกิดที่สี่แยกไฟแดงถลาง (ตรงข้ามวัดถลางพระนางสร้าง) ถ.เทพกระษัตรี ต.เทพกระษัตรี อ.ถลาง จ.ภูเก็ต ขอให้เดินทางไปตรวจสอบด้วย หลังจากรับแจ้ง จึงรายงานให้ผู้บังคับบัญชาทราบตามลำดับชั้นก่อนเดินทางไปตรวจสอบพร้อมด้วยเจ้าหน้าที่มูลนิธิกุศลธรรมภูเก็ตพร้อมรถตัดถ่าง และเจ้าหน้าที่กู้ชีพเทศบาลตำบลเทพกระษัตรี ที่เกิดเหตุเป็นถนนเทพกระษัตรีฝั่งขาออกเมืองภูเก็ต,ที่บริเวณเกาะกลาง พบรถยนต์กระบะสี่ประตู ยี่ห้อโตโยต้า รุ่นวีโก้ สีขาว ป้ายทะเบียน กย 7444 ภูเก็ต สภาพรถอัดก๊อบปี้กับเสาไฟฟ้าแสงสว่างกลางถนน รถพังยับเยิน เครื่องยนต์หลุดออกมาตั้งกองกับพื้นที่ถนน เห็นเจ้าหน้าที่กำลังใช้เครื่องตัดถ่างช่วยเหลือ นายชาตรี ทองจิตต์ อายุ 31 ปี อยู่บ้านเลขที่ 114 ม.3 ต.ไม้ขาว อ.ถลาง จ.ภูเก็ต เป็นผู้ขับขี่ ออกมาช่วยเหลือปฐมพยาบาลเบื้องต้นแต่ไม่สามารถช่วยเหลือได้เสียชีวิตเวลาต่อมา และเจ้าหน้าที่ฯ อีกชุดกำลังให้การช่วยเหลือ นางสาวธันยพร อุ่นใหม่ คนนั่งข้างช่วยเหลือมาได้นำส่งโรงพยาบาลถลางเพื่อให้แพทย์ช่วยเหลืออย่างเร่งด่วน และนำศพผู้เสียชีวิตส่งโรงพยาบาลถลางต่อไป,จากการสอบสวนทราบว่า ก่อนเกิดเหตุได้มีฝนตกลงมาอย่างหนัก ผู้ตายได้ขับรถคันดังกล่าวมาด้วยความเร็วจากตัวเมืองภูเก็ต โดยมีผู้บาดเจ็บนั่งข้างมาด้วย เพื่อมุ่งหน้าไปพื้นที่ อ.ถลาง เมื่อมาที่เกิดเหตุถนนลื่นทำให้รถเสียหมุนฟาดไปชนกับเสาไฟฟ้าเกาะกลางถนนอย่างรุนแรง แรง จนทำให้มีผู้เสียชีวิตและบาดเจ็บดังกล่าว,อย่างไรก็ตาม ทางพนักงานสอบสวนจะทำการตรวจสอบกล้องวงจรปิดบริเวณสี่แยกที่เกิดเหตุเพื่อสอบสวนหาสาเหตุที่แท้จริงและมอบศพให้ญาตินำไปประกอบพิธีทางศาสนาต่อไป.
หนุ่มภูเก็ต ขับรถกระบะมาด้วยความเร็ว ช่วงฝนตกถนนลื่นทำให้รถเสียหลักหมุนไปฟาดเข้ากับเสาไฟฟ้า บริเวณเกาะกลางถนนสี่แยกไฟแดงถลาง เสียชีวิตคาที่ 1 ราย
กระบะอัดเสาไฟฟ้า,หนุ่มภูเก็ต,สี่แยกไฟแดงถลาง,รถเสียหลัก,ภูเก็ต,ข่าวทั่วไป